C 288/14
SL
Uradni list Evropske unije
17.8.2023
3.6 Posebna pravila za označevanje proizvoda, za katerega se uporablja registrirano ime
Na etiketah kosov sira „Pecorino Crotonese“ so poleg zakonsko predpisanih informacij navedeni: logotip sira „Pecorino Crotonese“, ki mu sledi navedba „zaščitena označba porekla“ ali kratica „ZOP“, simboli Unije in po možnosti sklic na uredbo EU, ime podjetja in naslov proizvajalca.
Pri proizvodih, namenjenih za mednarodne trge, se lahko navedba „zaščitena označba porekla“ in logotip EU navedeta v jeziku ciljne države.
Črke, ki prikazujejo besede „Pecorino Crotonese DOP“ ali druge dovoljene besede, morajo biti združene v isto vidno polje in morajo biti jasne, čitljive, neizbrisne in dovolj velike, da izstopajo na ozadju, na katerem so natisnjene, tako da se jasno razlikujejo od vseh drugih besedil in/ali grafik.
Blagovne znamke predelovalcev in trgovcev so lahko navedene na etiketi, vendar v manjši velikosti kot logotip ZOP.
„Logotip mora biti vedno prikazan v celoti.
Uporaba poenostavljenega logotipa, tj. brez zunanjega logotipa, je dovoljena samo in izključno v različici samo z znakom.
Vendar obratna različica, tj. logotip, ki prikazuje samo napis „Pecorino Crotonese“, ni dovoljena.
Če povzamemo, obstajajo tri odobrene različice logotipa: vodoravna, navpična in samo znak.
Različica logotipa samo z znakom mora biti na hlebec odtisnjena z vročim ali reliefnim žigom ali živilskim črnilom na eni od ploskev sira.
Prikazana mora biti alfanumerična identifikacijska koda za sirarno.
Lahko je natisnjena neposredno na sir z uporabo opisanih metod ali pa je navedena na etiketi.
Neobvezno se lahko označi obod sira.
Na tem delu sira je dovoljeno reproducirati logotip z uporabo predpisanih metod.
4.
Jedrnata opredelitev geografskega območja
Območje proizvodnje in zorjenja sira obsega celotno upravno ozemlje naslednjih občin v pokrajini Crotone: Belvedere Spinello, Caccuri, Carfizzi, Casabona, Castelsilano, Cerenzia, Cirò, Cirò Marina, Cotronei, Crotone, Crucoli, Cutro, Isola di Capo Rizzuto, Melissa, Mesoraca, Pallagorio, Petilia Policastro, Rocca di Neto, Roccabernarda, San Mauro Marchesato, San Nicola Dell’Alto, Santa Severina, Savelli, Scandale, Strongoli, Umbriatico in Verzino; celotno upravno ozemlje naslednjih občin v pokrajini Catanzaro: Andali, Belcastro, Botricello, Cerva, Cropani, Marcedusa, Petronà, Sellia, Sersale, Simeri Crichi, Soveria Simeri in Zagarise, ter celotno upravno ozemlje naslednjih občin v pokrajini Cosenza: Bocchigliero, Calopezzati, Caloveto, Campana, Cariati, Cropalati, Crosia, Mandatoriccio, Crosia, Paludi, Pietrapaola e San Giovanni in Fiore, Scala Coeli in Terravecchia.